ਰੇਹਾਮ ਖਾਨ
ਰੇਹਾਮ ਨਈਅਰ ਖ਼ਾਨ ( ਉਰਦੂ / ਪਸ਼ਤੋ :  ; ਜਨਮ 3 ਅਪ੍ਰੈਲ 1973) ਇੱਕ ਬ੍ਰਿਟਿਸ਼-ਪਾਕਿਸਤਾਨੀ  ਪੱਤਰਕਾਰ, ਲੇਖਕ, ਅਤੇ ਬਾਫਾ, ਪਾਕਿਸਤਾਨ ਤੋਂ ਫਿਲਮ ਨਿਰਮਾਤਾ ਹੈ।   ਉਹ ਇਮਰਾਨ ਖ਼ਾਨ ਦੀ ਪਹਿਲੀ ਪਤਨੀ ਹੈ, ਜੋ ਬਾਅਦ ਵਿੱਚ 2018 ਵਿੱਚ ਪਾਕਿਸਤਾਨ ਦੀ ਪ੍ਰਧਾਨ ਮੰਤਰੀ ਬਣਿਆ। 2018 ਦੀਆਂ ਪਾਕਿਸਤਾਨੀ ਆਮ ਚੋਣਾਂ ਤੋਂ ਥੋੜ੍ਹੀ ਦੇਰ ਪਹਿਲਾਂ ਉਸਦੀਆਂ ਯਾਦਾਂ ਦੇ ਪ੍ਰਕਾਸ਼ਨ ਬਾਰੇ ਇਹ ਦਾਅਵਾ ਕੀਤਾ ਗਿਆ ਕਿ ਇਸ ਪ੍ਰਕਾਸ਼ਨ ਦਾ ਇਰਾਦਾ ਇਮਰਾਨ ਖ਼ਾਨ ਦੀਆਂ ਚੋਣ ਸੰਭਾਵਨਾਵਾਂ ਨੂੰ ਨੁਕਸਾਨ ਪਹੁੰਚਾਉਣਾ ਸੀ।  ਖ਼ਾਨ ਨੇ 23 ਦਸੰਬਰ 2022 ਨੂੰ ਮਿਰਜ਼ਾ ਬਿਲਾਲ ਨਾਲ ਵਿਆਹ ਕੀਤਾ

ਨਿੱਜੀ ਜੀਵਨ 
ਰੇਹਮ ਦਾ ਜਨਮ ਪਾਕਿਸਤਾਨੀ ਡਾਕਟਰ ਨਈਅਰ ਰਮਜ਼ਾਨ ਦੇ ਘਰ ਹੋਇਆ ਸੀ।  ਉਹ ਨਸਲੀ ਪੱਖੋਂ ਪਸ਼ਤੂਨ ਮੂਲ ਦੀ ਹੈ  ਲੁਗ਼ਮਨੀ ਕਬੀਲੇ ਤੋਂ, ਜੋ ਕਿ ਸਵਾਤੀ ਕਬੀਲੇ ਦਾ ਇੱਕ ਉਪ-ਕਬੀਲਾ ਹੈ।  ਉਹ ਚਾਰ ਭਾਸ਼ਾਵਾਂ ਅੰਗਰੇਜ਼ੀ, ਉਰਦੂ, ਪਸ਼ਤੋ ਅਤੇ ਆਪਣੀ ਜੱਦੀ ਹਿੰਦਕੋ ਵਿੱਚ ਮੁਹਾਰਤ ਰੱਖਦੀ ਹੈ।  ਉਸਦਾ ਪਰਿਵਾਰ   ਬਾਫਾ ਸ਼ਹਿਰ ਤੋਂ ਹੈ ਜੋ ਖੈਬਰ ਪਖਤੂਨਖਵਾ ਸੂਬੇ ਦੇ ਮਾਨਸੇਹਰਾ ਤੋਂ ਪੱਛਮ ਵੱਲ 15 ਕਿਲੋਮੀਟਰ ਹੈ। ਉਸਦੇ ਮਾਤਾ-ਪਿਤਾ 1960 ਦੇ ਅੰਤ ਵਿੱਚ ਲੀਬੀਆ ਚਲੇ ਗਏ, ਜਿੱਥੇ ਰੇਹਾਮ ਦਾ ਜਨਮ 1973 ਵਿੱਚ ਹੋਇਆ। ਉਸ ਦੀ ਇੱਕ ਭੈਣ ਅਤੇ ਇੱਕ ਭਰਾ ਹੈ। 

ਉਹ ਅਬਦੁਲ ਹਕੀਮ ਖ਼ਾਨ ਦੀ ਭਤੀਜੀ ਹੈ ਜੋ ਖੈਬਰ-ਪਖਤੂਨਖਵਾ ਸੂਬੇ ਦਾ ਸਾਬਕਾ ਗਵਰਨਰ ਅਤੇ ਪੇਸ਼ਾਵਰ ਹਾਈ ਕੋਰਟ ਦੇ ਸਾਬਕਾ ਚੀਫ ਜਸਟਿਸ ਸੀ। 

ਰੇਹਾਮ ਨੇ ਜਿਨਾਹ ਕਾਲਜ ਫਾਰ ਵੂਮੈਨ, ਪੇਸ਼ਾਵਰ ਤੋਂ ਸਿੱਖਿਆ ਵਿੱਚ ਬੈਚਲਰ ਡਿਗਰੀ ਕੀਤੀ ਹੈ। 

ਉਸਨੇ 19 ਸਾਲ ਦੀ ਉਮਰ ਵਿੱਚ ਆਪਣੇ ਪਹਿਲੇ ਕਜਨ ਅਤੇ ਬ੍ਰਿਟਿਸ਼ ਮਨੋਵਿਗਿਆਨੀ ਏਜਾਜ਼ ਰਹਿਮਾਨ ਨਾਲ ਵਿਆਹ ਕੀਤਾ। ਫਿਰ ਤਲਾਕ ਤੋਂ ਬਾਅਦ, ਖ਼ਾਨ ਨੇ ਇੱਕ ਪ੍ਰਸਾਰਨ ਪੱਤਰਕਾਰ ਵਜੋਂ ਕੰਮ ਕਰਨਾ ਸ਼ੁਰੂ ਕਰ ਦਿੱਤਾ।  ਉਸਦੇ ਤਿੰਨ ਬੱਚੇ ਹਨ ਜੋ ਤਲਾਕ ਤੋਂ ਬਾਅਦ ਉਸਦੇ ਨਾਲ ਰਹਿੰਦੇ ਹਨ।   

6 ਜਨਵਰੀ 2015 ਨੂੰ, ਇਮਰਾਨ ਖ਼ਾਨ ਨੇ ਰੇਹਾਮ ਨਾਲ ਆਪਣੇ ਵਿਆਹ ਦੀ ਪੁਸ਼ਟੀ ਕੀਤੀ ਅਤੇ 30 ਅਕਤੂਬਰ 2015 ਨੂੰ ਤਲਾਕ ਹੋ ਗਿਆ।   

2 ਜਨਵਰੀ 2022 ਨੂੰ, ਖ਼ਾਨ ਨੇ ਟਵਿੱਟਰ ' ਤੇ ਖੁਲਾਸਾ ਕੀਤਾ ਕਿ ਜਦੋਂ ਉਹ ਆਪਣੇ ਭਤੀਜੇ ਦੇ ਵਿਆਹ ਤੋਂ ਘਰ ਪਰਤ ਰਹੀ ਸੀ ਤਾਂ ਇਸਲਾਮਾਬਾਦ ਵਿੱਚ ਬੰਦੂਕ ਨਾਲ਼ ਉਸ ਤੇ ਹਮਲਾ ਹੋਇਆ ਸੀ ਪਰ ਉਹਬਚ ਗਈ ਸੀ। ਉਸ ਨੇ ਕਿਹਾ ਕਿ ਉਸ ਦੀ ਕਾਰ 'ਤੇ ਗੋਲੀ ਚਲਾਈ ਗਈ ਅਤੇ ਮੋਟਰਸਾਈਕਲ 'ਤੇ ਸਵਾਰ ਦੋ ਵਿਅਕਤੀਆਂ ਨੇ ਬੰਦੂਕ ਦੀ ਨੋਕ 'ਤੇ ਗੱਡੀ ਨੂੰ ਘੇਰਾ ਪਾ ਲਿਆ ਸੀ।

ਹਵਾਲੇ 

ਪਾਕਿਸਤਾਨੀ ਲੇਖਕ
ਪਸ਼ਤੂਨ ਲੋਕ
ਜ਼ਿੰਦਾ ਲੋਕ
ਜਨਮ 1973